**Farské oznamy**

**26. nedeľa v období cez rok (27.9. 2020)**

|  |  |  |
| --- | --- | --- |
| Pondelok | Sv. Václav, mučeník | 18.05 |
| Utorok | Sv. Michala, Gabriela a Rafaela, archanjelov | 7.00 |
| Streda | Sv. Hieronyma, kňaza a učiteľa Cirkvi | 18.05 |
| Štvrtok | Sv. Terézie z Lisieux, panny a učiteľky Cirkvi | 18.05 |
| Piatok | Sv. anjelov strážcov, prvý piatok v mesiaci | 18.05 |
| Sobota | Panny Márie v sobotu | 7.00 a 18:00 Oblazov |
| Nedeľa | 27. nedeľa cez rok | 8:00 a **10:30** |

Mesiac október je mariánsky mesiac a pozývam k modlitbe sv. ruženca i v rodinách. Je pekné keby sa rodičia mohli modliť spolu  s deťmi každý deň. Aj keby len krátko. Je úlohou otca viesť rodinu k Bohu, on je kňazom v rodine. Tak vás o to prosím otcovia. Buďme na svoju vieru hrdí.

Tento týždeň máme prvopiatkový týždeň. Budem spovedať každý deň pol hodinu pred sv. omšou a vo štvrtok od 17.00 a v piatok od 16.00 a bude vyložená Sviatosť oltárna na adoráciu. Sv. spoveď ukončím v piatok o 17.50 a pomodlíme sa pobožnosť k Božskému srdcu. Môžete si nahlásiť chorých ku sv. spovedi a ja sa s nimi dohodnem po tel. kontakte kedy ich prídem navštíviť.

V sobotu budeme mať Fatimskú sobotu.

Spoločenstvo Ladislava Hanusa vás srdečne pozýva na 9. ročník kresťanského-akademického festivalu Bratislavské Hanusove Dni, ktorý sa koná už od piatka 25. septembra do 2. októbra. Kvôli súčasnej krízovej situácii vysielame naše podujatia aj naživo prostredníctvom internetu. Cez internetovu stránku [**bhd.sk**](http://bhd.sk/) sa môžete zúčastniť diskusie o ochrane života, ktorej sa zúčastní Vladyka Cyril Vasiľ alebo prednášky o šírení kresťanstva medzi neveriacimi od Sophie Kuby. Tešiť sa však môžete aj na mnoho ďalšieho vrátane divadelného predstavenia a koncertu. Všetky potrebné informácie nájdete na [bhd.sk](http://bhd.sk/), tešíme sa na vás.

Minulú nedeľu sa v zbierke na kňazský seminár vyzbieralo 478,80eur. Nech Pán odmení vašu štedrosť.

Ďakujem za upratovanie a výzdobu kostola a prosím o upratovanie skupinu č. 12.

Na budúcu nedeľu by sa konala zbierka na dobročinné diela Svätého otca.

Chcem poďakovať za akúkoľvek pomoc pre našu farnosť a prajem vám peknú nedeľu.